Návrh

Výnosu

Ministerstva spravodlivosti Slovenskej republiky
z ........................., 

ktorým sa v roku 2005 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže.

Ministerstvo spravodlivosti Slovenskej republiky podľa § 129 ods. 8 zákona          č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 181/1999 Z.z. ustanovuje:

§ 1

Hodnota služobnej rovnošaty a jej súčastí pre príslušníkov Zboru väzenskej a justičnej stráže sa uvádza v prílohe.

§ 2

Zrušuje sa výnos Ministerstva spravodlivosti Slovenskej republiky zo 16. februára 2004 č. 117/04-62, ktorým sa v roku 2004 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže (oznámenie č. 86/2004 Z.z.).

§ 3

	Tento výnos nadobúda účinnosť 1. marca 2005.

Daniel   L i p š i c

podpredseda vlády
a minister spravodlivosti Slovenskej republiky

			Príloha k výnosu č. .................	

						
						
Hodnota služobnej rovnošaty a jej súčastí	

						
Por.    číslo	Názov 	Merná jednotka	Počet na výdaj	Cena za mernú jednotku	Cena spolu v Sk	

1.	Bunda krátka vzor 2000	ks	1	2 119,00	2 119,00	
2.	Čiapka kožušinová vzor 2000	ks	1	679,50	679,50	
3.	Čiapka so štítkom letná vzor 2000	ks	1	192,00	192,00	
4.	Čiapka so štítkom vzor 2000	ks	1	575,10	575,10	
5.	Golier kožušinový vzor 2000	ks	1	470,00	470,00	
6.	Gombík napichovaní vzor 2000	ks	12	5,00	60,00	
7.
	Hviezda hodnostná vzor 2000	ks	podľa hodnosti	 	 	
8.	Košeľa s dlhým rukávom vzor 2000	ks	3	449,00	1 347,00	
9.	Košeľa s krátkym rukávom vzor 2000	ks	3	413,00	1 239,00	
10.	Náplecníky vzor 2000	pár	6	114,00	684,00	
11.	Nohavice k služobnej  rovnošate vzor 2000	ks	2	1 203,00	2 406,00	
12.	Nohavice k služobnej  rovnošate letné vzor 2000	ks	1	994,00	994,00	
13.	Opasok kožený vzor 2000	ks	1	422,40	422,40	
14.	Poltopánky vzor 2000	pár	1	898,40	898,40	
15.	Poltopánky letné vzor 2000	pár	1	898,40	898,40	
16.	Ponožky letné vzor 2000	pár	6	26,00	156,00	
17.	Ponožky zimné vzor 2000	pár	3	39,00	117,00	
18.	Pulóver vzor 2000	ks	1	856,50	856,50	
19.	Rukavice kožené vzor 2000	pár	1	539,00	539,00	
20.	Sako k služobnej rovnošate vzor 2000	ks	1	2 454,00	2 454,00	
21.	Spona do viazanky vzor 2000	ks	1	71,40	71,40	
22.	Šál vzor 2000	ks	1	106,50	106,50	
23.	Topánky letné vzor 2000	pár	1	1 951,60	1 951,60	
24.	Topánky zimné vzor 2000	pár	1	2 011,10	2 011,10	
25.	Vesta vzor 2000	ks	1	594,90	594,90	
26.	Vetrovka letná vzor 2000	ks	1	2 300,00	2 300,00	
27.	Vetrovka zimná vzor 2000	ks	1	2 426,00	2 426,00	
28.	Viazanka vzor 2000	ks	2	120,00	240,00	
	S p o l u:				26 808,80	

Dôvodová správa

	Všeobecná časť

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a  justičnej stráže Slovenskej republiky a Železničnej polície v znení zákona č. 181/1999 Z. z. v § 129 ods. 8 splnomocňuje Ministerstvo spravodlivosti Slovenskej republiky ustanoviť vo všeobecne záväznom právnom predpise hodnotu služobnej rovnošaty a jej súčastí každý rok podľa reálnych nákupných cien.

Hodnota služobnej rovnošaty a jej súčastí na rok 2005 sa oproti roku 2004 zvýšila o 462,20 Sk, čo predstavuje nárast o 1,75 %. Predkladaný návrh výnosu bude mať dopad na zvýšené čerpanie výdavkov zo štátneho rozpočtu o 324 tis. Sk určených na poskytnutie peňažného príspevku a formy nepeňažného plnenia príslušníkom Zboru väzenskej a justičnej stráže. Zvýšené čerpanie výdavkov je zahrnuté v rozpise rozpočtu Zboru väzenskej a justičnej stráže na rok 2005.

Predkladaný návrh výnosu je v súlade s Ústavou Slovenskej republiky, so zákonom, na vykonanie ktorého je navrhnutý a medzinárodnými zmluvami a inými medzinárodnými dokumentmi, ktorými je Slovenská republika viazaná.

Osobitná časť 

K § 1

Ustanovuje sa hodnota služobnej rovnošaty a jej súčastí pre príslušníkov Zboru väzenskej a justičnej stráže (príloha).

K § 2

Navrhuje sa zrušiť doteraz platný výnos Ministerstva spravodlivosti Slovenskej republiky zo 16. februára 2004 č. 117/04-62, ktorým sa v roku 2004 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže (oznámenie č. 85/2004 Z.z.).

K § 3

V ustanovení o účinnosti sa navrhuje, aby predmetný výnos nadobudol účinnosť 1. marca 2005.

Doložka zlučiteľnosti
návrhu výnosu s právom Európskych spoločenstiev a právom Európskej únie

1.	Navrhovateľ výnosu:
Ministerstvo spravodlivosti Slovenskej republiky

2.	Názov návrhu výnosu:
Výnos Ministerstva spravodlivosti Slovenskej republiky, ktorým sa v roku 2005 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže

3.	Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia predmetu návrhu výnosu z pohľadu Európskej dohody o pridružení, Národného programu pre prijatie acquis communautaire, Partnerstva pre vstup, Bielej knihy, screeningu, Pravidelnej správy Európskej komisie o pripravenosti Slovenskej republiky na členstvo v Európskej únii a plánu legislatívnych úloh vlády Slovenskej republiky.
-	návrh výnosu nie je prioritou aproximácie práva podľa čl. 70 Európskej dohody    o pridružení uzatvorenej medzi Európskymi spoločenstvami a ich členskými štátmi na strane jednej a Slovenskou republikou na strane druhej (tzv. Asociačná dohoda),
-	návrh výnosu nie je prioritou aproximácie práva podľa Národného programu pre prijatie acquis communautaire na rok 2001,
-	návrh výnosu nie je prioritou aproximácie práva podľa prílohy Prípravy asociovaných krajín strednej a východnej Európy na integráciu do vnútorného trhu Európskej únie (tzv. Biela kniha), 
-	návrh výnosu nie je prioritou aproximácie práva podľa Partnerstva pre vstup,
-	návrh výnosu nie je prioritou aproximácie práva podľa screeningu,
-	návrh výnosu nie je prioritou aproximácie práva vyplývajúcou z Pravidelnej správy Európskej komisie o pripravenosti Slovenskej republiky na členstvo v Európskej únii,
-	pre identifikáciu návrhu výnosu z pohľadu plánu legislatívnych úloh vlády Slovenskej republiky je tento bod bezpredmetný.

b)	identifikácia záväzkov vyplývajúcich zo schválených negociačných pozícií v príslušnej kapitole, ktorá je predmetom návrhu výnosu.
Slovenská republika neprevzala na seba žiadny záväzok vyplývajúci zo schválených negociačných pozícií vo vzťahu k predmetnému návrhu výnosu.

4.	Problematika návrhu výnosu:
b)	nie je upravená v práve Európskych spoločenstiev.
Problematika návrhu výnosu je ponechaná na vnútroštátnu právnu úpravu.

d)   nie je upravená v práve Európskej únie.
Problematika návrhu výnosu je ponechaná na vnútroštátnu právnu úpravu.

5.	Stupeň zlučiteľnosti návrhu výnosu s právom Európskych spoločenstiev a právom Európskej únie:
Vzhľadom na vnútroštátny charakter upravovanej problematiky je bezpredmetné vyjadrovanie sa k stupňu zlučiteľnosti návrhu výnosu s právom ES/EÚ.  

6.	Gestor (spolupracujúce rezorty):
Pre určenie gestorstva k smerniciam je tento bod bezpredmetný.

7.	Účasť expertov pri príprave návrhu výnosu a ich stanovisko k zlučiteľnosti návrhu výnosu s právom ES/EÚ:
      Účasť expertov na príprave návrhu výnosu nebola využitá.

Generálne riaditeľstvo
Zboru väzenskej a justičnej stráže
Chorvátska 3, 813 04 Bratislava
_____________________________________________________________________
 Číslo: GR ZVJS-442/40-2004                                                       V Bratislave, 14.12.2004

Vážený pán
JUDr. Jozef KANDERA
generálny riaditeľ 
sekcie trestného práva
Ministerstvo spravodlivosti SR
B R A T I S L A V A

Návrh výnosu Ministerstva spravodlivosti Slovenskej republiky, ktorým sa v roku 2005 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže – z a s l a n i e

Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a  justičnej stráže Slovenskej republiky a Železničnej polície v znení zákona č. 181/1999 Z.z. v § 129 ods. 8 splnomocňuje Ministerstvo spravodlivosti Slovenskej republiky ustanoviť vo všeobecne záväznom právnom predpise hodnotu služobnej rovnošaty a jej súčastí každý rok podľa reálnych nákupných cien.
	
V prílohe Vám zasielam na ďalšie legislatívne konanie návrh výnosu Ministerstva spravodlivosti Slovenskej republiky, ktorým sa v roku 2005 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže

			                           Generálny riaditeľ:

                                                                                  gen. JUDr. Oto LOBODÁŠ